
Romănul din 8 si 9 Octomvrie a. e. publică traducerea 
unul articul apărut in jurnalul german „Politik“ din Praga si 
scos apot ca broșură sub titlul „Germania, România si Princi- 
pele Carol de Hohenzollern,“ semnat Erdmann de Hahn. 

Resumăm maï antèt, cu propriele cuvinte ale D-lui de 
Hahn, obiectul şi tendinţa publicaţiunii sale. 

„Când principele Carol de Hohenzollern se urcă pe tronul 
„României, ori-cine era convins că de aci înainte va prinde 
„rădăcini în ţară cultura germană, sinceritatea germană si sim- 
„tul german pentru datoria, sciinta şi arta germană. 

„De la urcarea principelui Carol pe tronul României sunt 
„acum dece ani trecuţi. Cum stati acum acele speranţe? Cum 
„Sa probat influinta germană? Mai este Germania tot atât de 
„bine primita ca acum 29 de ani? 

,Ori-cine va observa cu inteliginti cele ce se petrec în 
„România, trebue să mărturisâscă că din acele speranţe nică mă- 
„car una nu s'a împlinit, si că influinta germană asupra popo- 
„ului român s'a nimicit cu desăverşire. 

„De unde vine acestă schimbare? 

„De sar imputa Românilor cât de multe pe drept sat 
„nedrept, trebue să li se recunâscă că nu ef singuri sunt vino- 
»vati de trista lor situatiune, ci că mal mult sunt responsabile 
„relele apucături ale principelui Carol în prima linie.“ 


Acestă acusare D-nul de Hahn o întemeiază pe doué ar- 
gumente : 

1) Reaoa administrare in general, îndeosebi însă reaoa 
administrare a finanțelor de la 1871 ine6ce. Căci: 

„Numaă comparând cifrele nouelor eontributiuni încasate 
„in cet din urmă 5 ant gi nouele împrumuturi cu cererile in 
„plus pentru chiăltuelile necesarit statului, igi pote face cine-va, 
„o ideiă de risipa banilor publici.... In acești ant din urmă 
„Sail încasat de administraţia financelor francă 138,253,396 
„seaŭ anuale 27,650,679, afară de veniturile regulate de mat 
„ nainte. 

„Chiăltuelile necesari in plus aŭ fost cerute de garanția 
„dobândilor pentru nouele linii în suma de 57,000 franci, ér 
„restul de 82 miliGne francă in aceşti ani a sburat in aer.“ 

2) A doua imputare este menţinerea Ministeriului Lascar 
Catargi de la 1871 până acum. Cici, cităm érisi testual: 

„Principele Carol totusi ar putea găsi in Romania bărbaţi, 
„a căror onestitate si spirit de dreptate este atât de înalt, ca 
„în ori şi care altă ţeră; vedi bine inst că aceşti òmeni nu 
„se vor lăsa bucuros a se întrebuința la intrige si cabale, ci 
„ar solicita oconomit si dreptate si vorit arunca afără încelă- 
„toriele grandidse. . . 

„Şi acea grea situatiune a finanțelor statului nu "i este 
„necunoscută principelui Carol. Deja în anul 1879, ministrul 
„de finance de pe atunci, printr'un raport oficial, a cerut da 
„nu se mal face datorii; a arètat România ca pe cel mal da- 
„tor stat din Europa şi a susţinut pe basa celor mai clare da- 
„te. statistice că contributiunile directe şi indirecte nu se vor 
„maï putea urca fără a periclita buna stare a poporului. 

„Cine a ascultat însă acâstă inscimtare de tote dilele, ca- 
„re cerea economiă în chiăltuelile statului si erutarea creditului 
„Statului ş'a contribuabililor? 

„Principele Carol e incongiurat d'uă înrudire între 6menil ` 
„cel mai necinstiti si mal pitati. El a cădut in mânele unei 
„camarile, care esploateză statul fără ruşine.“ 

Acesta este in resumat cuprinsul brosuret D-lui Erdmann 
de Hahn. 

Noi din contră vom arăta in rândurile următóre, că pun- 
tul D-sale de plecare este gresit gi că espunerea D-sale finan- 
ciară dovedeşte sati necunoştinţă de causă, saŭ o ascundere in- 
tenționată a adevărului. 

Si mai antéi puntul de plecare al D-lui Hahn este greşit. 

„Când principele Carol de Hohenzollern se urcă pe tronul 
„Românie!, ori-cine era convis că de aci înainte va prinde ră- 
„dăcini în țară, cultura germană, sinceritatea germană, si sim- 
„tul german pentru datoria, știința si arta germană. 

Acésta nu este si nu pòte fi adevărat. Nici un popor nu 
renunţă de bună void la propria sa desvoltare naţională. Dacă 
prin acele cuvinte vrea să se dică în genere, că un popor do- 
resce, ca principele săi să aibă simtiméntul de datorie, sinceri- 
tate, etc. atunci lucrul e de la sine înțeles, si e numai o pla- 
titudine literară de a'l mat menționa ca ceva deosebit. Onest si 
sincer avea să fie principele străin în ori ce cas, gi dacă era 
comitele de Flandra, primul ales al natinnei, saŭ dacă ar fi 
fost un print engles ori frances. Căci onestitatea, sinceritatea si 
stiinfa nu sunt privilegiul ecselusiv al Germanilor. Insă cât 
pentru cultura si arta special germană, întru cât este germană 
in deosebire de alte natiuni, pe aceste nu a putut trece nici 
unul Român cu mintea sănătoasă prin cap de a le introduce 
in România. Nici un popor, dacă voieşte a mai trăi ca popor 
independent, nu póte abdica la cultura si la arta sa proprie 
naţională. Dacă sensul chidmarit principelui Carol din ilustra 
familie Germană Hohenzollern ar fi fost pentru not Românii de 
a introduce la noí arta, ştiinţa si cultura germană, atunci am 
fi dat în mâna noului Principe puterea despotică de a întocmi 
tara nostră cu depărtarea, elementelor nationale, i-am fi dat pu- 
tinta de a introduce o întinsă colonizare germană. Departe însă 
de a fi voit Românii acésta, et aŭ cerut, ca cel dintâi act al 
Principelut Carol in dioa sosiret sale in capitală, jurământul sa- 


EELZ a) 
cramental pe o constitutiune, care garantând ca una din cele mai 
liberale, libertatea presei, a invètimèntului si a întrunirilor, des- 
chidea calea la putere tuturor elementelor nationale si cuprindea, 
în primele sale articole oprirea ori cărui fel de colonizări. 

Si fiind-că se discută din noii împrejurările, sub care s'a 
făcut alegerea unui Principe străin pe tronul României, e bine 
să nu falsificăm perspectiva trecutului prin trebuintele causei 
unei partidi politice de stranie coloratura, ci să ne reînfățiṣăm 
lucrurile asa cum ati fost atunci. Un mijloc sigur pentru acésta 
este reproducerea textuală a cuvintelor prin care se arăta as- 
- pirările Românilor în acel timp. Cităm dar din jurnalul Românul 
de la 13 Aprilie 1866, dinaintea venirii Principelui Carol, ur- 
mătorul pasagiti dintr'un discurs public, care formula programul 
clubului national unionist din Iaşi şi care prin reproducerea sa 
în Romdnnl arăta că este conform si cu ideile de pe atunci 
ale acestei foi. 

„Principele străin din ori-ce familie snverană a Europei 
„scie, că un Stat nu pote trăi de cât prin cea mai largă 
„desvoltare a elementelor indigene, atât a industriei nationa- 
„le, cât si a literaturei, a artelor gi a seiintet nationale. Pen- 
„tru el comerciul, instrucţiunea poporului, limba şi istoria ro- 
„mână, vor fi condițiuni de viaţă, cărora le va da cel mai 
„puternic impuls din primul an al domniei sale. — Ştim bine, 
„că si toti Prinții nostri indigeni aŭ aceleași cuvinte în gură, 
„toți strigă sciință şi arte; şi cine ar avea fruntea să dică, pe 
„faţă: nu voese cultura poporului! însă la af nostri aceste sunt 
„declamări fără simtimént, fără profundă convingere despre va- 
„l6rea factorilor intelectuali într'un popor. a 

„Tocmai aci este diferenta cea mare: Ideile practice de 
„viața statului nu se pot dobândi de ocasiune si din cărți; ele 
„trebue să fie ast-fel de înrădăcinate din prima copilăriă prin 
„dilnica esperiență, in cât să fi intrat în sucul şi in sângele 
„omului si acesta nici să-și pótă măcar închipui o viață fără 
„perpetua lor infaptuire. “ 


A 

Aga dar de cultura germană, de arta germană nu era vor- 
ba la chemarea Principelut Carol pe tronul României, si tòti 
conclusiunea ce D-nul de Hahn o trage din acest argument in 
contra principelui este o sofismă. Dacă imperiul German este 
sati nu este mai bine vădut in România după venirea Principe- 
lui Carol, e o chestie cu totul secundară. Interesul statului ro- 
man e de a trăi in pace cu tâte puterile garante, păstrându'și 
intacte drepturile sale de stat. O intimitate specială între gu- 
vernele deosebitelor state se pâte intèmpla când intro parte când 
intr'alta, după cum se schimbă constelatiunea politică a mo- 
mentulut. In téte aceste însă este evident, că Principele Roma- 
niet va căuta ecsclusiv interesele statului săi Român, si in 
acésti căutare se va întâmpla ca une-orl să se apropie sait să 
se depărteze de Germania sat de Franţa, de Austria sat de 
Russia; totul este, ca interesul statului să fie garantat. A fa- 
ce dar Principelut Carol imputèri, că sub a sa Domnie sati 
perdut simpatiele Romanilor pentru Prussia, este 0 accentuare 
nepotrivită a unui moment de mai puţină însemnătate, fată cu 
care nicl nu ne mai dăm ostenéla de a constata, dacă acea afir- 
mare este esactă sait nu. 

Alta era situatiunea țării la suirea Principelui Carol pe 
tron, si altele erati asceptările Rominilor atunci. Este pòte opor- 
tun să ni le reamintim si să le apreţiăm cu dreptate. De la 
Divanul ad-hoc incéce dorința tuturor bărbaţilor noştri luminatt 
era formulată în trei punturi: 


> 


Antat: Unirea, 
Al doilea: Autonomia internă cu sistem constitutional, 
Al treilea: Principe străin dintr'o casă suverană a Europei. 


Primele două dorinţe s'aii realizat sub domnia lui Ale- 
xandru loan Cuza. 

Principele străin dintr'o casă suverană a Europei însă s'a 
introdus in Romania cu Carol de Hohenzollern la 1866. 

Care a fost motivul proprii al acestei cereri a Divanului 


ad-hoc si apoi a resturnirit Principelui Cusa si a alegerii Prin- 
cipelui Carol? 

Motivul propriii a fost instinctul de conservare al Statu- 
lut Romin. Trista icónă a perpetuelor schimbări de domnie si 
a demoralizirit general! ce o produceaii in ţară, trebuia să fie 
odată ştearsă din mintea Românilor, dacă ef voiaii să aibă un 
viitor asigurat. Ear dinastia însăși trebuia să fie dintr’o casă 
suverană a Europei pentru a inspira prin prestigiul ef destul 
respect, încât România să nu mai serve puterilor celor mari 
ale Conţinentului drept simplu obiect de compensație pentru 
tote combinările lor teritoriale, ca un pământ fără suflete, care 
Sar fi putut nimici în independenţa sa şi alipi cu o egală 
ușurință când de un stat când de altul. 

Ac6stă cerință capitală a României, singura ce se putea 
adresa unui Principe străin în deosebire de un Principe indi- 
gen, a implinit-o òre Carol I de Hohenzollern? 

Fără îndoială, da! 

Intrigele competitorilor la Domnie aŭ încetat, adecă aŭ 
încetat de a fi încercări seridse, pentru a trece în rangul unor 
curiositiit! individuale, dacă nu inocente, dar in ori-ce cas ino- 
fensive. Ear căt pentru aruncarea Romăniei drept bucată brută 
de compensație în teritoriul unui stat străin, de acésti injosire 
nu a mai fost vorba din momentul suirei Principelui Carol pe 
tronul României. Si cât- de însemnat este acest câștig al Ro- 
mâniei pentru tótă existenţa eï politică, s'a ştiut tot-deauna de 
6menil politică, se ştie astă-di îndeosebi din revelarea tuturor 
împrejurărilor aşa de complicate ale anului 1866. Ne mirăm 
numaă, de ce d. Erdmann de Hahn o ignoră. Căci a trecut deja 
în domeniul istoriei cunoscuta depese a d-lui Nigra, ambasado- 
rul Italiei pe lăngă Napoleon III, cătră ministrul set La Mar- 
mora din 1 Martie 1866. In acestă depese Nigra arată pres- 
chimbarea de idei între Guvernul italian și cel frances relativă 
la anexarea României cătră Austria în compensare pentru Ve- 
netia, care atunci era ăncă austriacă si forma un punt cardinal 

in politica Napoleoniană. Se expun acolo avantagele ce acestă 
solutiune ar fi avut pentru Francia si pentru Englitera, care 
améndoué ar fi vèdut ast-fel indeplinite seopurile resbelelor din 
Crimea si din Italia. Se arată si impresia produsă asupra im- 
peratului Napoleon III prin acâstă idee. Din norocire in Mai 
1866, înaintea resbelului între Prusia, Italia si Austria, por 
tita, prin care intra gi eseati asemenea combinaţii, a fost pen- 
tru tot-deauna închisă. De tara, pe al cărei tron şedea Princi- 
pele Carol de Hohenzollern, nu se mai putea dispune prin sim- 
ple combinaţii diplomatice. 

Kaci serviciul eminent, salvator ce l-a adus României politica 
Germană a familiei Hohenzollern în momentul cel mai grav pen- 
tru chiar existența el. Acest servicii a remas de atunci căști- 
gat României şi este permanent pentru existenţa el ca stat in 
fie-care di, este permanent si mai ales de primă însemnătate 
asti-di, cănd crisa orientală a isbucnit din nou şi pare a fi îm- 
pinsă spre o solutiune definitivă. Față cu acest fapt de vitală 
importanță, întămplătârele înțelegeri saii neintelegeri între gu- 
vernul prusian si guvernul român pentru cutare saŭ cutare în- 
treprinderi industriale, cutare saŭ cutare fapt isolat devine o 
chestie secundară si ne pare cam uşor din partea d-lui de Hahn 
de a se speria atăt de mult de gradul termometrului simpatie- 
lor prusiene în România. 

Stabilind acest punt, să vedem cum stă cu ceailaltă acuzare a 
broşurel în contra administraţiei financiare si în contra menţinerii 
ministerului L. Catargi. O dată sistemul constitutional introdus în 
România pe o basă de liberalism forte largă, datoria Principelui 
Carol era de a lăsa liberă mișcarea partidelor şi de a da tutulor 
grupărilor constituționale ocasia de a ajunge la putere. Rolul lui 
constitutional era de o camdată numai de a nu impedica nică 
una din ideile cele bune ce partida guvernamentală, fie de ori 
ce colére politică ar fi-fost, i le presenta sub forma de legi 
sait regulamente. Căci acésta este de la sine invederat, că o tară 
nu se pâte guverna constitutional decât în limitele proprielor 

sale puteri de cultură, şi dacă Romănia in decurs de 10 ant 
a făcut atâta progres cat a făcut gi nu a făcut mat mult nici 
mai putin, acésta dovedeşte gradul de desvoltare propriii al po- 
porului nostru. Acesta însă nu se péte nică odată schimba prin- 
trun Print constitutional, şi este ăncă o controversă, dacă se 
pote schimba printr'un Print despotic. Nimeni însă nu a sus- 
ținut şi nu pâte susține, că Principele Carol a impedicat pe vre 
unul din numerésele sale ministerie de a realisa legile bune ce 
le ar fi propus sat că a împiedicat pe vre o partidă de a ajunge 
la putere. Toţi bărbaţii de stat al României, atât cel insem- 
nati, cât si unit férte putin însemnați, ati avut ocasia liber des- 
chisă de a guverna tara lor.’ Cum aŭ guvernat-o, acesta priveşte 
responsabilitatea lor ministerială, şi anume responsabilitatea, nu 
ca o frasă constituţională, ci responsabilitatea proprie si intréga 
în tótă puterea cuvântului. Căci Principele era ăncă străin, el 
însă erati fit Terit gi trebuiati să cunâscă păsurile ei. 

După un şir de multe şi prea multe schimbări de guver- 
ne, care ati fost adese motivate de funeste ambiţii personale si 
care în decurs de cincă ani ati împedicat Romănia de a avea 
fie măcar elementele unei administrații regulate, a ajuns minis- 
teriul L. Catargi la putere în momente grele pentru statul ro- 
min. Fără a se aluneca spre ideea de schimbarea constitutiu- 
nil, care se agita pe atunci, păstrând gi observănd in intregi- 
mea lui pactul fundamental al statului, prin alegeri făcute ca 
şi în trecut, ministeriul L. Catargi s'a aflat in fata unei Ca- 
mere şi a unui Senat, expresiuni constituționale ale tèrel, care 
i ati arătat încredere şi i ati permis a sta la putere tot tim- 
pul de la 71 pănă acum. 

D. Erdmann de Hahn laudă alti oameni onesti, care ar 
fi în ţară, şi citează pe unul îndeosebi, pe ministrul de finanţe 
de la 71, care era d. Dimitrie Sturdza, sub ministerul Loan 
Ghica. La acésta respundem, că domnul D. Sturdza nu are de 
cât a dobéndi majoritatea unei Camere, precum o avusese la finele 
anului 1870, pentru a ajunge din now la guvern. Frumoasele 

idef ale d-sale despre economii si ecuilibru de budget ne pare 
reŭ că nu lea realizat atunci, când era la guvern. Dar timpul 
nu este ăncă pierdut, şi noi am fi fericiţi, cănd l-am vedea vre 
odată manifestăndu-se cu bunele D-sale conceptiuni intr’o reali- 
tate mai eficace, decăt un simplu raport pe hărtie sait un ar- 
ticol şi mai simplu în „Prager Politik.“ 

De altmintrelea, dacă este vre un resultat bun de consta- 
tat prin stabilitatea guvernului actual, este tocmai o ordine finan- 
ciară, de care nu se bucurase statul în tot timpul de mai na- 
inte, si meritul d-lui Mavrogheni, care a administrat finanțele 
pănă la 1875, nu va putea fi tăgăduit de nică un om nepir- 
tinitor. Cifrele date in brosura d-lui de Hahn sunt neexacte prin 
lipsa unor indicări esenţiale gi prin o falşă grupare. Să resta- 
bilim lucrul în exactitatea lui. 

In ceea ce priveşte datoria publică, după însuși Domnul 
de Hahn, de la 1861 până la 1866 sa contractat suma de 
77,502,844 Let (23 miliéne drumul de fer Bucuresci- Giurgiu 
şi podurile de fer si 54 mili6ne împrumutul Stern şi Oppen- 
heim). De la 1867 până la 1871 sa contractat 377,880,000 
(51,650,000 calea ferată Itzcani-lasi-Roman. — 248,130,000 
calea ferată Roman-Verciorova si 78,000,000 Imprumutul Do- 
menial). De la 1871 până la 1875 s'a contractat 58,370,215 
(3,770,215 calea ferată lasi-Ungheni. — 10,000,000 Cassei 
de Depuneri pentru resolvarea incidentului cu acţionari căi fe- 
rate Roman-Verciorova si 44,600,000 lei Imprumutul în rentă). 

Lăsând datoriile provenite din căile ferate ne remâne îm- 
prumuturi făcute pentru acoperirea deficitelor budgetare pentru 
primul period de cincă ani (1861—1866) 54 mili6ne lei. Pen- 
tru al doilea period de cinci anf (1866—1871) 78 milidne let 
şi pentru al treilea period de cincă ani (1871-1875) 44 milió- 
ne 600 mii lei. 

In ceea ce priveşte sarcinele anuale resultate din aceste 
trei perióde pentru căile ferate si împrumuturi sunt: 


12 
Din periodul 1861-1866. 


Calea ferată Bucuresei-Giurgiu. . 2,010,000 


leah) Gey Ie e e e 1,443,274 
Imprumutul Stern.. . . .... 2,111,983 
Imprumutul Oppenheim. .... 3,168,778 8,729,035 


Din periodul 1866-1871. 


Calea ferată Itzcani-lasi-Roman. 3,881,250 
Calea ferată Roman-Verciorova. 18,609,750 
Imprumutul Domenial...... 8,000,000 30,491,000 


Din periodul 1871-1875. 


Calea ferata lasi-Ungheni.... 452,425 
Pentru resolvarea incidentului con- 
structiunit căi ferate Roman-Verciorova 
(suma împrumutată de la Cassa de De- 
puneri) procente; oa ke ayè èn . 700,000 
Imprumutul de 44,600,000 in 
ile) atzi cos nel, zi 7 ca eat yn Be 2,230,000 3,382,425 
Asa dar periédele 1861-1871 a lăsat fără noi resurse 
sarcină de 39,120,035. 
Nouele imposite create pentru acoperirea acestor sarcine, 
după produsul lor real pe 1874, sunt: 


2 la 0/9 adaos la impositul fonciar..... 2,019,336 
LYON YO ul Tuţunulu lee ak ges soe. 8,010,000 
Mimbru şi înregistrare: a, n ev one n 4,461,647 
Licentele asupra drept. de a vinde bènt. spirt.. 7,372,656 
Adaos la taxa fabricatiunit spirtoselor. . . . 402,000 


Escedent de venituri de la căile ferate concedate. 4,121,806 

Total. . . 26,387,445 

Fără a mai constata că prin aceste noul imposite s'a des- 

| | fintat altele, precum taxele judecătoresci, taxele asupra tutunului 

şi altele, din cifrele ce preced resultă că în periodul 1871-1875 
s'a creat nout imposite în sumă de 26,387,445 pentru sarcini 
moştenite din periddele anteridre in sumă de 39,120,025. 

Sarcinele moştenite fiind cu 12,732,590 Lei pe fie care 
an mai mari de cât resursele create, admițând că sar fi men- 
tinut vechile cheltueli în vechile resurse si că s'ar fi continuat 
cu acela-şi sistem de administrare, ar fi trebuit să resulte pen- 
tru periodul 1871— 1875 o datorie nouă de 63,662,950 Lei 
efectiv, adică de 5 ori 12,732,590 fără a compta procente.— 
Din norocire însă pentru téri, administrarea avere publice n'a 
fost tot aceiași. 

Prin ordinea ce din di în di s'a întrodus în comptabilita- 
tea publică şi în administrarea tutulor serviciilor care produc un 
venit Statului, prin un control mai minuţios si mai sever, prin 
o supra-veghere maï activă şi mal circumspect’ cu mai putin 
lux şi cu maï multă prudență peste tot gi in téte in loc de o 
datorie de 63,663,950 Lei efectif din periodul 1871—1875 
m'a resultat de cât o datorie de 29,000,000 Lei efectif din 
44,600,000 Let nominal valérea titlurilor de rentă emise in 
acest an. 

O datorie de 29 milione in loc de 63 milione acesta, 
este unul din resultatele adevărate al administratiunil ţării in 
periodul din urmă 1871—-1875. 

In ceea ce priveşte însă speriarea D-lui de Hahn de ci- 
frele cele crescânde ale Budgetului cheltuelelor de la 1866 în- 
coace, acâsta, dacă nu va fi simulati, ne pare a dovedi prea 
puţină reflecţie politică. Intrebarea hotăritâre pentru cheltuelele 
unui stat nu este sporirea lor, ci este intrebuintarea lor. 

Tótă lumea vorbea de necesitatea desvoltaril economice a 
României. Putea acésta să se facă fără o modificare simțită in 
Budgetul Statului? 

Dacă însă examinăm cheltuelele de la 1866 inc6ce, vedem 
după lista anuititilor alcătuită mai sus, că din 33,873,425 
aprope 24 miliéne sunt anuititi pentru cheltueli dea dreptul 

productive, pentru drumuri de fer. Si din cele 10 miliéne si 230 
mil de cheltueli care maï remain, o mare parte (pusă in impru- 
mutul domenial) a fost pentru stingerea datoriet flotante remase 
de la 1866. Cea-laltă însă respunde la îmbunătățirile făcute de 
atuneă- încoace in administrarea intereselor publice, îndeosebi in 
armată. 

Dar o asemenea expunere de cifre ae in tóte desbaterile 
și controversele politice desavantagiul cel mare, că mu este ce- 
tită cu luare aminte Si nu este bine înțeleasă decăt de Omenit 
speciali. Publicul cel. mare al cetitorilor de jurnale şi broşuri 
este uşor de indus in erére cu grupèr de cifre mestesugite. Să - 
relevăm dar alte fapte de o evidență dre-cum populară, care se 
pot constata de toti si care pun in deplină lumină progresul 
administrării finanţelor române. 

Numai ingratitudinea vieţii politice in genere pote explica, 
cum de nu s'a relevat mat de de mult următorul merit al mi- 
nisteriului Catargi, în deosebi al ministrului de finanţe Mavro- 
gheni: Pentru prima óră sub acest ministeriti ondrea iscăliturel 
guvernului în materie finanţiară a fost tot.deauna, respectată, 
mandatul a devenit un adevèrat ordin de plată, care se reali- 
Zează, ear nu o aranjare pe alt timp intr'un chaos finantiar 
lipsit de siguranţă. Ce insemnézi acesta, şi cum deabia sub mi- 
nisteriul Catargi s'a îndeplinit una din așteptările de căpătenie 
ale tèrel, nu putem mai bine dovedi, decăt earasi prin citarea, - 
unui pasagiti din acel numër al Românului de la 13 Aprilie 
1866, dinaintea, venirit Principelut Carol. 

„Principele străin ne va aduce credit si va pune ordine 
„în finanţe. Supt credit şi ordine nu este de înţeles vre o sis- 
„temă nouă de economie politică; ci deocamdată cea mai vul- 
»8ard regulă in gospodăria Statulut: adică respectarea manda- 
„tului, plătirea lui legală in 24 ore de la presintare, retribu- 
„irea esactă la di ăntăi a luner a tutor funcţionarilor, a tutor 
»pensiunelor, solvirea regulată a banilor de intretinere. 

„In orl ce stat apusean, fie cel mal sdrancinat in finan- 

„tele sale, se plătesc cu cea mai mare strictetd tote serviciile 
„fără exceptiune. Austria este un stat model în privinţa rele- 
„lor finanţe; cu tâte acestea: unde a trecut vre-o di antal a 
,lunei chiar in acest Stat, fără ca toţi funcţionarii şi tâte. ser- 
„viciile să fi fost plătite regulat pe lună înainte? In Austria, 
„în Francia, în Prusia, în Italia, in Englitera, pretutindenea 
„onoarea mandatului emanat de la guvern a fost si a remas in- 
„tactă si cea maï mare siguranță posibilă. Dacă în aceste state 
„Sunt discuţiuni budgetare, acelea nu se refer la mentionatele 
„condițiuni elementare, fără cari nică nu pote esista un Stat; 
„ele se refer la cestiuni de înaltă politică, la cestiuni de sis- 
„teme defensive şi ofensive, a productiunilor artistice si sciin- 
„ţifice, ete. De tâte aceste nu este încă vorba la nol: nouè ne 
„trebue pănea de t6te dilele; nouă ne trebue să vedem odată 
„diua mult asceptată in care funcţionarii, pensionarii si pen- 
„Sionarele sermane să nu mal aibă trebuinta a se umili pe la 
„casierie, priimind banii lor d’abia după trei, patru, si chiar 
„dece luni, si, gi atunci ca din gratia casierului, pare că i-ar 
„fi dat din averea lui privată... Pe când cel mai de rënd evrei 
„dacă nu'si platesce polita la termin, dacă nu'si onorézd iscd- 
„tura cum se dice cu drept cuvânt, este scos cu ruşine din 
„numărul neguţătorilor de omenie, Prinţul indigen ne-a învăţat 
„a vede semnătura guvernului sei degradată, plata mandatului 
„seu refusată la propriele sale casierii, ondrea Statului seti téréta 
„maï jos de cât onérea celui mai de rând negutitor jidan: bancruta 
„cea mai completă, mărită numai prin insolenta de a o ignora.“ 

Astă-di lucrurile s'au schimbat: cea d'intăi ordine în finanţe 
este introdusă. Ha este meritul incontestabil al ministeriului Ca- 
targi. Si să ne fie permis a întreba, pentru ce lăudatul minis- 
teriti al D-lui de Hahn nu a introdus el acea elementară gos- 
podăriă în casele Statului? şi pentru ce nu a introdus-o nică 
un ministerii de mai nainte, desi numai de la introducerea unei 
asemenea gospodării pòte in genere să fie vorba de o adminis- 
trare financiară? 





16 

Respunsul este uşor de dat: la vorbă se pricep multi, la 
trébă însă s'aii priceput puţini ca ministrul de finanţe al minis- 
teriulut Catargiu, si stabilitatea guvernului a înlesnit lucrarea 
finantiarulut. 

Al doilea fapt de o evidență populară, si tot-deodată o res- 
plată pentru prudenta conducere a finanțelor nostre, este favo- 
rabila plasare a primei rente române la Paris, scăderea frapan- 
tă a dobăndei de la cifra de cămătar a împrumuturilor orien- 
tale spre o cifră care face onóre creditului României ca Stat 
de cultură apuseană. Credem că este aici locul a întreba, cum 
împacă D. de Hahn aprecierile D-sale asupra administrării Sta- 
tului român cu prima rentă a acestul stat introdusă la bursa 
Franţei ? 

Atăt pentru finanţe, care tocmai sunt la rândul lor una 
din -explicările principale pentru ‘stabilitatea ministeriului de la 
71 inc6ce, adecă pentru încrederea Domnitorului si a Corpurilor 
Legiuitore în el. 

Dar aci d. de Hahn contestă legitimitatea Camerei şi a 
Senatului, pretindénd că acelegerile nu ati dat un resultat ade- 
vérat şi că representarea constituţională a țărei nu este adevè- 
rata eï expresiune. 

Toti politicii cu minte ştii, căt este de alunecos acest te- 
ren de contestare. Tot-deauna cel învinşi in alegeri, cei remasi 
în minoritate, sunt plecaţi aşi închipui, că majoritatea, vietori6să 
în contra lor nu este expresia terel. Dar totdeauna, unde a fost 
maturitate politică, asemenea aplecări aŭ trebuit să se ascundă 
dacă nu voiati a periclita existenţa legală a statului. Precum in 
procesurile private res judicata pro veritate habetur si fără acest 
princip nică nu ar exista justiţie, tot asa in politica generală 
Camera constituită este adeverata espresie a ţărei pentru timpul 
constituirii ef si fără acest principii nică nu ar exista stat con- 
stitutional. In deosebi în alegerile de deputaţi si senatori fă- 
cute sub ministeriul L. Catargi, atât în cele de la 1871 căt 
şi în cele din urmă de la 1875, s'ati păzit tâte prescrierile 

Costitutiunel, asa numitele paladiuri ale libertăţii. Listele elec- 
torale s'ait alcătuit de primării ; cine n'a fost mulțumit de primării, 
a putut apela la tribunale ; cine le-a credut pe acestea influențate, 
a putut recurge la Curtea de Casatiune, care fiind inamovibilă a 
fost tot-deauna în afară de influinta guvernelor. După liste electo- 
rale ast-fel alcătuite s’ati ales deputaţii şi senatorii. Tote libertăţile 
publice ale Constituţiunii aŭ fost respectate. Nică o întrunire pu- 
blică electorală nu a fost oprită, nică un jurnal nu a fost impedecat 
de a spune ce a voit, de a insulta guvernul gi de a "si recomenda 
candidații sei. Sub asemenea auspicii legale au esit din urnele 
electorale senatorii si deputații de la 1871 încoace. 

Si cu tote aceste ef nu sunt adevărata expresie a térel? 
Dar dacă nică prin primării, nică prin tribunale, nică prin cur- 
tea de Casatiune, nici prin presa liberă, nică prin libere întru- 
niri nu s'a putut dobândi adevărata expresie a tèrei, se va pu-. 
tea ea dre dobândi prin articolul d-lui Erdmann de Hahn din | 
»Prager Politik 2“ 

Să fim cel putin consecuenti in deductiunile nostre. Dacă ` 
ceea ce pretinde d. de Hahn si împreună cu D-sa mica parte 
a opositiunit nostre sistematice, este adevărat, atunci conclusiu- 
nea neapărată este acésta: Constitutiunea elaborată la 1866 
trebue resturnată, fie prin reforma eï legală, fie prin lovitură 
de stat; căci ea s'a dovedit incapabilă de a produce sait a men- 
tinea un sistem adevărat representativ. 

Dar presupuind că ar fi aşa, vrea d. de Hahn să impute 
Principelui Carol, pentru ce nu a lovit el Constitutiunea pe care- 
a jurat-o la 1866? saŭ să acuse ministerul L. Catargi, pentru 
ce nu a rupt el pactul fondamental al Statului? Schimbarea 
Constitutiunil, dacă va fi vre-o dată la ordinea dilei, va trebui 
să se îndeplinâscă prin o lucrare pacănică de jos în sus, ear nu 
prin apel la violența de sus în jos. Pe cătă vreme însă trăim 
sub regimul Constitutiunit de astă-di, ministeriul L. Catargi a 
funcționat şi funeţioniază în mod regulat, positia lui constitu- 
tionali e corectă. 

Insă d. de Hahn mai atinge si altă coardă. D-sa găseşte, 
că administraţia en détail a acestui ministerii este rea, si citedă 
drept dovadă numele unui prefect, numele unui inspector de drum 
de fer si numele unui delapidator de bani publici, care după D-sa 
nu este destul de energic urmărit de justite. A intra pe acest 
teren de discuţie cu D-sa, ne-ar părea prea puţin serios, fiind 
că mwar aduce nici un folos in lămurirea discutiunil. Căci presu- 
puind că am fi dovedit de falsă afirmarea D-sale asupra acelor 
trei casuri, sati presupuind că din contră afirmarea D-sale asu- 
pra acelor trei caswi sar fi dovedit de adevérata, ce pòte 
proba acesta în privința administratiet unui Stat întreg cu tòti 
suma, colosală de casuri isolate a le et? Că intr’o asemenea ad- 
ministrare lucrări bune si lucrări rele sunt tot-deauna ameste- 
cate, se intelege de la sine, si intrebarea nu este daca sunt si 
casuri rele isolate (căci de aceste sunt, şi sunt inevitabile in 
ort ce stat), ci întrebarea este, dacă majoritatea casurilor este 
bună, gi dacă e sănătósă direcția principală a fie caret ramuri 
de administraţie. Pentru a da însă un respuns la acestă între- 
bare, se cere un alt-fel de studii decăt acela al unui articol 
de-jurnale şi pote un alt-fel de om decăt d. Erdmann de Hahn. 
De alt mintrelea este o procedere regulată a foilor de oposi- 
tiune sistematică de a releva căte-va chestii isolate, si de a 
condamna apoi t6tă administraţia guvernului in urma eriticet a 
unei părți neinsemnitére a ei. Procederea este de mult cunos- 
cută, însă e prea eftină pentru a merita să fie luată in serios. 

Adevăratul inventariti al faptelor ministeriului L. Catargi. 
nu pote fi de căt practic si complect, gi cine vrea să `l cunos- 
că, trebue să studieze cu deamănuntul decretele şi raporturile 
ministerielor, precum si 'desbaterile corpurilor legiuitore. Se va 
vedea atunci, ce s'a făcut si căt sa făcut sub ministeriul L. 
Catargi în fie-care resort al administrării publice. 

O altă întrebare însă este, dacă ministeriul L. Catargi a 
făcut destul în timpul funcţionării lui? Dacă aceleaşi întreprin- 
deri bune nu se puteaii realisa mat inte si mai nemerit? Daca, 

nu se puteai stirpi mai multe rele? Dacă in gruparea politica 


a émenilor publici din Romania nu s'ar găsi un alt ministerit, 
care se corespundă mai bine trebuintelor reale ale tèref? 

Această întrebare intr'un stat constitutional este tot-deau- 
na deschisă. Respunsul eï însă nu se péte da de cel d'intèt 
venit, ci se pote da numai de organele statului constituite pen- 
tru acésta. Sigur este, ci in dioa, in care respunsul acelor or- 
game nu ar mal fi favorabil ministeriulu! L. Catargi, acest 
ministeriti va abdica gi va lăsa continuarea lucrării începute 
altor perséne, care să se bucure de încrederea Domnitorului si 
a Corpurilor Legiuitére. 

Totul este numai, ca acâstă schimbare să se petrecă în 
mod legal, în sînul a însuşi acelor înalte organe ale statului. 
De la acésti legalitate atârnă valrea, atârnă pote chiar exis- 
tenta téref constituite. 


Aceste aveam să le dicem ca intimpinare la articolul D-lui 
Erdmann de Hahn din „Prager Politik.“ D-sa isi termină lucra- 
rea prin dorința de a se lua in consideratiune: , Avertismen- 
tele ce le dă un bărbat leal.“ Dacă D. Erdmann de Hahn este 
in adevèr un birbat leal, atunet va lua si D-sa in considerare 
aceste observări moderate la avertismentele D-sale mai putin 
moderate. 

Dar dacă subt numele D-lui Erdmann de Hahn’ sar as- 
cunde alte pers6ne, dacă s'ar ascunde pote Români, sar ascun- 
de pote chiar vre unul saŭ altul din fostii ministrii de la 1870 
si 71, care sunt singurii laudati în articolul D-lui de Hahn, 
atunci am da unor bărbați, care aruncă insinuări în contra 
Prințului si guvernului Tèrit lor prin foi străine, un alt epitet 
de cât epitetul de leal. Atunci însă şi discuţia ar trebui să în- 
ceteze. Căci orl ce discuţie presupune buna credință si un scop 
comun, spre care tintesce, si care nu pote fi altul de cât sin- 
cera aflare a adeverului. 

